**«Կույսերի տարածք»** (անգլ.՝ Virgin Territory), ռոմանտիկ կատակերգություն, որը նկարահանվել է 2007 թվականին։ Ֆիլմի ռեժիսորն է Դևիդ Լիլենդը։ Կատակերգությունը նկարահանվել է Ջովաննի Բոկաչչոյի «Դեկամերոն» վեպի մոտիվներով։

Սյուժե
------

Ֆիլմի գործողությունները տեղի են ունենում իտալական Տոսկանայում ժանտախտի համաճարակի տարիներին։ Տեղացի գեղեցկուհի Պոմպինեա որբ է մնում ու սպասում է իր ապագա ամուսնուն։ Վերջինս Ռուսաստանի Նովգորոդի կոմս Ձերժինսկին է։ Սակայն Պոմպինեային խաբում է Ջերբինո Դելա Ռատոն։ Նա պնդում է, թե իբր Պոմպինեայի հայրը, մահվան սնարի մեջ, ցանկացել է, որ իր դուստրը միայն Ջերբինոին կնության գնա։

Ընկերների խումբը ուղևորվում է քաղաքից դուրս գտնվող մի վիլլա, որտեղ անց է կացվելու հարսանեկան արարողությունը։ Սակայն Պոմպինեան որոշում ու փախուստի է դիմում։ Գնում է կույսերի մենաստան և ժամանակավոր դառնում է միանձնուհի։ Այս մենաստանում է գտնվում Լորենցոն, ով Ջերբինոյի հրոսակախմբից փախչելով, հանգրվանել է այստեղ։ Լորենցոն իրեն ձևացնում է խուլուհամր և որպես այգեպան է աշխատում։ Նրան սիրահարվում են գրեթե բոլոր կույսերը և ամեն օր, օրը մի քանի անգամ, հարմար առիթի ժամանակ սեքսով են զբաղվում նրա հետ։

Երբ Պոմպինեան Լորենցոյի հետ միասին ի վերջո գալիս է վիլլա, տեղի է ունենում հանկարծակի հարձակում տղայի վրա։ Հարձակվողը Ջերբինոն էր իր մարդկանց հետ։ Պոմպինեան, չուզենալով ամուսնանալ Ջերբինոյի հետ, որովհետև նրա նկատմամբ միայն արգահատանք էր զգում, համաձայնում է կնության գնալ։ Այս քայլին է նա դիմում լոկ նրա համար, որպեսզի փրկի Լորենցոյի կյանքը, քանի որ ուժգին սիրահարված էր նրան։

Հարսանեկան արարողակարգը անկացնում է ինքնակոչ քահանան՝ եկեղեցու նկարիչը։ Արարողության ժամանակ վիլլա է գալիս կոմս Ձերժինսկին։ Լորենցոյի հետ միասին Ձերժինսկին հարձակվում է Ջերբինոյի ու նրա հրոսակախմբի վրա։ Արդյունքում Ջերբինոն կնքում է իր մահկանացուն՝ անզգուշության պատճառով ընկնելով խորունկ ջրհորի մեջ։ Կոմս Ձերժինսկին սիրահարվում է Էլիսային, երբ կարծում էր, թե նա Պոմպինեան է։ Արդյունքում Ձերժինսկին ամուսնանում է Էլիսայի հետ, իսկ Լորենցոն ու Պոմպինեան՝ իրար հետ։

Դերերում
--------

| Վերնագրի տեքստ | Վերնագրի տեքստ |
| --- | --- |
| Հեյդեն Քրիստենսեն | Լորենցո |
| Միշա Բարտոն | Պոմպինեա |
| Թիմ Ռոթ | Ջերբինո |
| Ռայան Քարթրայթ | Գինո |
| Քեյթ Գրումբիջ | Էլիսա |
| Քրիստոֆեր Իգեն | Դիոնեո |
| Մեթյու Ռիզ | Կոմս Ձերժինսկի |
| Ռուփերթ Ֆրենդ | Ալեսանդրո Ֆելիչե |
| Սիլվիա Կոլոկա | Քույր Լիզաբետա |
| Կրեյգ Պարկինսոն | Տինդարո |
| Սիմոնե Սպիանցե | Անդրյուչո |
| Ջեյ Վիլիերս | Բեռնարդո |
| Կլայվ Ռիչ | Մանգինո |
| Դևիդ Ուիլյամս | Կարտ Պուշեև |
| Կիարա Ջեսինի | Քույր Կատերինա |
|

Հետաքրքիր փաստեր
----------------

* Ֆիլմի հերոսների կոստյումների հեղինակն է Ռոբերտո Կավալին։

Ծանոթագրություններ
------------------

1. ↑
2. 1 2 3
3. 1 2 3 4 5 6 7 8 9 10
4. 1 2 3 4 5 6 7 8 9 10 11 12 13 14 15
5. ↑
6. 1 2 3 4  ČSFD (չեխերեն) — 2001.
7. ↑  ČSFD (չեխերեն) — 2001.
8. ↑  «Те, кто ушли». Lenta.ru. Արխիվացված օրիգինալից 2013 թ․ փետրվարի 11-ին. Վերցված է 2013 թ․ փետրվարի 3-ին.
9. ↑  «НА "ТЕРРИТОРИИ ДЕВСТВЕННИЦ" ТОЛЬКО В КОСТЮМАХ ОТ ROBERTO CAVALLI». Парадиз. Արխիվացված օրիգինալից 2013 թ․ փետրվարի 11-ին. Վերցված է 2013 թ․ փետրվարի 3-ին.

Արտաքին հղումներ
----------------

* «Կույսերի տարածք»(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Rotten Tomatoes |

 |